'Yan bindiga sun budewa motar yan sanda wuta, sun kwasa bindigu ▷ Legit.ng
'Yan bindiga sun budewa motar yan sanda wuta, sun kwasa bindigu
6 months ago 1137 views by Aminu Ibrahim
- Wasu 'yan bindiga sun budewa motar 'yan sanda wuta a Asaba
- Sun kashe dan sanda guda tare da raunata sauran 'yan sandan
- Sun kuma kwashe bindigogi biyu kirar AK 47
Hankula sun tashi a Asaba, babban birnin Jihar Delta bayan wasu gungun 'yan bindiga sun kaiwa wasu 'yan sanda da ke sintiri a motarsu farkmaki har suka kashe guda cikin 'yan sandan a safiyar yau Litinin.
'Yan bindiga sun far wa motar 'yan sanda, sun kashe guda
Punch ta ruwaito cewa 'yan bindigan sunyi musayar wuta da jami'an 'yan sandan misalin karfe 8.26 a unguwar Cable Point, hakan yasa Bankuna da sauran masu gudanar da kasuwanci suka rufe wuraren sana'o'insu.
Majiyar Legit.ng ta gano cewa 'yan sanda biyar ne ke cikin motar lokacin da 'yan bindigan suka budewa motar wuta.
Har ila yau, majiyar ta ce daya daga cikin 'yan sandan da ya sha da kyar yana nan rai hannun Allah a wata asibiti da ba'a ambaci sunansa ba, an kuma ce 'yan bindigan sun dauke AK 47 guda biyu na 'yan sandan.
Kwamishinan 'yan sandan jihar. Mr Muhammad Mustapha ya tabbar da afkuwar lamarin a lokacin da aka tuntube shi ta wayar tarho.
Ya e jami'an hukumar sun kama wasu daga cikin wadanda ake zargi da hannu cikin harin, kuma hukumar ta fara gudanar da bincike domin gano musabbabin kai harin.
When is JAMB form closing Mr Eazi Icharity club Nigeria Most touching love messages Bobrisky biography
12 minutes ago 174 views